text: EU-domstol: Overvægtige er ikke beskyttet mod fyring
  18 december 2014 kl. 11.30
  Svært overvægtige, som den danske dagplejer Karsten Kaltoft fra Grindsted, er ikke særligt beskyttet mod fyring af EU-retten
  EU-Domstolen har afgjort, at overvægtige ikke er særligt beskyttet mod at blive fyret fra deres job. Kun hvis fedmen er så udtalt, at det er et handicap.
  Domstolen konkluderer i sagen om den danske dagplejer Karsten Kaltoft, at "EU-retten ikke fastsætter et generelt princip om forbud mod forskelsbehandling på grund af fedme i sig selv med hensyn til beskæftigelse og erhverv".
  Domstolen konkluderer samtidig, at fedme er omfattet af begrebet "handicap", når "fedmen på visse betingelser hindrer den berørte person i fuldt og effektivt at deltage i arbejdslivet på lige fod med andre arbejdstagere".
  EU-Domstolen har taget sagen op på baggrund af en sag om den danske dagplejer Karsten Kaltoft, som i næsten 15 år var ansat som dagplejer i Billund Kommune, men hævder, at hans overvægt fik ham fyret.
  